PDP ta bukaci wasu yan takar shugaban kasa a jam'iyyar da su janye kudurinsu - Majiya - ISYAKU.COM PDP ta bukaci wasu yan takar shugaban kasa a jam'iyyar da su janye kudurinsu - Majiya - ISYAKU.COM
Home > LABARI > PDP ta bukaci wasu yan takar shugaban kasa a jam'iyyar da su janye kudurinsu - Majiya
PDP ta bukaci wasu yan takar shugaban kasa a jam'iyyar da su janye kudurinsu - Majiya
Rahotanni da muke samu a yanzu na nuni da cewa akwai wasu daga cikin masu neman takarar shugabancin kasar a zaben 2019, karkashin jam'iyyar PDP, da ka iya janye wannan kudiri nasu kafin ranar zaben fitar da gwani na jam'iyyar da zai gudana a wannan watan.
Wata majiya daga PDP ta shaidawa kamfanin jarida na Punch cewa shuwagabannin jam'iyyar na kasa sun yi wani zama da masu neman tsayawa takarar shugabancinnkasar a jam'iyyar, inda suka shaida masu cewa akwai bukatar wasu daga cikinsu su janye, don bada dama ga zakakuran cikinsu.
A cewa majiyar, an kuma umarci yan takarar shugabancin kasar, da su sanya hannu a takardar amincewa da duk wani sakamako da jam'iyyar ta fitar na zaben fitar da gwani, don gujewa rabuwar kawuna bayan kammala zaben. "Shuwagabannin jam'iyyar na kasa sun zauna da masu neman takarar shugaban kasa a karkashin jam'iyyar, inda aka sanar da su cewa wasunsu dole su janye daga takarar don bada dama ga zakakurai a cikinsu, da zasu iya jan daga da shugaba Buhari a 2019.
"Don haka, ana sa ran da yawa daga cikinsu zasu janye daga tsayawa takarar a wannan watan. Haka zalika an umurce su da sanya hannu akan takardar yarjejeniya, kan amincewa da sakamakon zaben fitar da gwani." Akalla mutane 10 ne suka sayi takardar tsayawa takarar shugaban kasa a karkashin jam'iyyar PDP, da suka hada da: Atiku Abubakar, Sule Lamido, Dr. Rabiu Musa Kwankwaso, Ahmed Makarfi, Ibrahim Hassan Dankwambo da kuma, Attahiru Bafarawa. Sauran sun hada da: Kabiru Tanimu Turaki, Datti Baba-Ahmed, Senator Bukola Saraki, Aminu Waziri Tambuwal da dai sauransu.
Item Reviewed: PDP ta bukaci wasu yan takar shugaban kasa a jam'iyyar da su janye kudurinsu - Majiya Rating: 5 Reviewed By: -